આ વાતોમાં થોડી અતિશયોક્તિ હશે પણ સાવ મોં-માથા વિનાની વાતો છે એવુંય નથી. વેનેઝુએલાની વસતી લગભગ સવા ત્રણ કરોડ લોકોની છે પણ મોંઘવારીના કારણે હાલત એ હદે ખરાબ છે કે લોકો દેશ છોડીને ભાગી રહ્યાં છે. વેનેઝુએલાના પડોશી દેશ તરીકે કોલંબિયાને સૌથી વધુ મુશ્કેલી પડી રહી છે. લગભગ ૧૫ લાખ લોકો કોલંબિયા જતાં રહ્યાં છે ને બીજાં લાખો લોકો ઘર-બાર વિનાનાં થઈને કોલંબિયાની સરહદે પડ્યાં છે. તક મળે કે કોલંબિયામાં ઘૂસી જવા એ લોકો ટાંપીને બેઠાં છે.